20 sterf tydens vliegongeluk in AlpeDie JU-52-vliegtuie is tussen 1932 en 1952 vervaardig (Foto: JU-AIR) Twintig persone is Saterdag dood toe ŉ Junkers Ju-52-veteraanvliegtuig in die Alpe van sentraal Switserland neergestort het. Die polisie het tydens ŉ perskonferensie in Flims gesê die vliegtuig het tydens ŉ plesierrit deur die maatskappy Ju-Air op die westelike vleuel van Piz Segnas teen ŉ hoogte van 2 540 m neergestort. Die vliegtuig het 17 passasiers en drie bemanningslede aan boord gehad. Verskeie helikopters is ontplooi om met die reddingsoperasie te help. Nuus van die ongeluk het net ure ná nóg ŉ klein vliegtuig ongeveer 10 km suid van Lucerne in Switserland neergestort het. Vier gesinslede het in dié ongeluk omgekom.